Case ID: 1195021
Sentence 17: İşə əlavə edilmiş Azərbaycan Respublikası Təhsil Nazirliyinin 21 dekabr 2018-ci il tarixli məktubu ilə müəyyən olunur ki, Təhsil Nazirliyinin 26 yanvar 1999-cu il tarixli, 59 saylı əmrinə əsasən, ümumitəhsil məktəblərinin, liseylərin, gimnaziyaların, peşə məktəbi və peşə liseylərinin direktorları, onların müavinləri əsas iş üzrə müvafiq qaydalar əsasında tam vəzifə maaşı almaqla yanaşı, işlədikləri təhsil müəssisələrində ixtisaslarına uyğun olaraq dərs ilinin əvvəlində tarifləşmə siyahısına salınmaqla həftədə 12 saat (ildə 480 saata) qədər dərs apara bilərlər.Eyni zamanda, Şabran rayon Təhsil Şöbəsinin 25 iyun 2019-cu il tarixli, 194 saylı məktubu ilə təsdiq olunur ki, məktəb rəhbərlərinin vəzifə maaşları, dərs yükü və digər ödənişlər dərs ilinin əvvəlində məktəb direktoru, Təhsil Şöbəsi və Ərazi Maliyyə Hesablaşma Mərkəzinin rəhbərlərinin birgə təsdiq etdiyi tarif cədvəlinə əsasən həyata keçirilir.